text: To biltyve blev opdaget af politiet
  10 marts 2015 kl. 05.55
  Nogle borgere i Grønnegade i Esbjerg så to mænd i gang med at lave et indbrud i en bil natten til tirsdag og alarmerede politiet.
  Politiet ankom til Grønnegade, hvor en 29-årig mand og en 36-årig mand var i fuld gang med biltyveriet.
  De to gerningsmænd forsøgte at stikke af på knallert, men det lykkedes dem ikke.
  De to kom med på politigården til afhøring, hvor det også kom frem den 29-årige var påvirket af stoffer, og den 36-årige i besiddelse af både hash, piller og noget pulver.
  Efter afhøring er de blevet løsladt, de skal senere for en dommer med henblik på straf.
  